b"\n_START_ARTICLE_\nEnrico Fabris\n_START_SECTION_\nBiografia\n_START_PARAGRAPH_\nVa n\xc3\xa9ixer el 5 d'octubre de 1981 a la poblaci\xc3\xb3 d'Asiago, situada a la prov\xc3\xadncia de Vicenza.\n_START_SECTION_\nCarrera esportiva\n_START_PARAGRAPH_\nAls 20 anys va participar en els Jocs Ol\xc3\xadmpics d'hivern de 2002 realitzats a Salt Lake City (Estats Units), on finalitz\xc3\xa0 en sezena posici\xc3\xb3 en la prova dels 5.000 metres i vint-i-sis\xc3\xa8 en els 1.500 metres. En els Jocs Ol\xc3\xadmpics d'hivern de 2006 realitzats a Tor\xc3\xad (It\xc3\xa0lia) es convert\xc3\xad en els primer itali\xc3\xa0 en guanyar una medalla ol\xc3\xadmpica en aquest esport gr\xc3\xa0cies a la medalla de bronze obtinguda en els 5.000 metres. Posteriorment aconsegu\xc3\xad la medalla d'or en la prova dels 1.500 metres i en la prova de persecuci\xc3\xb3 per equips masculins, a m\xc3\xa9s de finalitzar vuit\xc3\xa8 en els 10.000 metres. En els Jocs Ol\xc3\xadmpics d'hivern de 2010 finalitz\xc3\xa0 sis\xc3\xa8 en la persecuci\xc3\xb3 masculina per equips, set\xc3\xa8 en els 5.000 metres i des\xc3\xa8 en la prova dels 1.500 metres. _NEWLINE_Al llarg de la seva carrera ha aconseguit vuit medalles en el Campionat del M\xc3\xb3n de patinatge de velocitat sobre gel, si b\xc3\xa9 cap d'elles d'or. En el Campionat d'Europa de patinatge de velocitat sobre gel aconsegu\xc3\xad fer-se en la vict\xc3\xb2ria en la prova de combinada l'any 2006."